
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 594 

24 Απριλίου 2007 


ΑΠΟΦΑΣΕΙ Σ 

Αριθμ. 6222 

Τροποποίηση της υπ’ αριθμ. 18812/18.9.2001 απόφασης 
του Γ ενικού Γ ραμματέα Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις των άρθρων 239 και 240 του 
ν. 3463/2006 σύμφωνα με τις οποίες ορίζεται η σύστα¬ 
ση και διοίκηση των δημοτικών και κοινοτικών νομικών 
προσώπων δημοσίου δικαίου. 

3. Την υπ’αριθμ. 6730/12.8.2003 εξουσιοδοτική απόφαση 
του Γ.Γ.Π.Κ. περί ορισμού εισηγητών και μεταβίβαση 
εξουσίας υπογραφής αποφάσεων και άλλων πράξεων 
στο Γ ενικό Διευθυντή, στους προϊσταμένους τμημάτων 
και γραφείων των υπηρεσιών της Περιφέρειας Κρή¬ 
της. 

4. Την υπ’αριθμ. Π2β/2827/17.7.1997 (ΦΕΚ 637 τ.Β) από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης με θέμα «Πρότυπος Κανονισμός Λει¬ 
τουργίας των δημοτικών νομικών προσώπων Παιδικών 
και Βρεφονηπιακών Σταθμών». 

5. Την υπ’αριθμ. 18812/18.9.2001 απόφαση του Γενι¬ 
κού Γ ραμματέα της Περιφέρειας Κρήτης με την οποία 
συστήθηκε ίδιο Δημοτικό Νομικό Πρόσωπο στο Δήμο 
Ν. Καζαντζάκη με την επωνυμία «Δημοτικός Παιδικός 
Βρεφονηπιακός Σταθμός Δήμου Ν. Καζαντζάκη». 

6. Την υπ’αριθμ. 16/2007 απόφαση του Δημοτικού Συμ¬ 
βουλίου Ν. Καζαντζάκη με την οποία τροποποιείται η 
αριθμ. 323/2000 όμοια σε ορθή επανάληψη αναφορικά 
με την σύνθεση του Διοικητικού Συμβουλίου και τους 
πόρους του, αποφασίζουμε: 

Τροποποιούμε την υπ’αριθμ. 18812/18.9.2001 απόφα¬ 
ση του Γενικού Γραμματέα της Περιφέρειας Κρήτης 
συστατική πράξη του Νομικού Προσώπου «Δημοτικός 


και Βρεφονηπιακός Σταθμός Δήμου Ν. Καζαντζάκη» ως 
εξής: 

Παρ. 3: 

Το ΝΠΔΔ διοικείται από Διοικητικό Συμβούλιο με πέ¬ 
ντε (5) μέλη που θα απαρτίζουν 

1. Ο Δήμαρχος ή άλλο μέλος του Δημοτικού Συμβου¬ 
λίου που ορίζεται από το Δημοτικό Συμβούλιο με τον 
αναπληρωτή του. 

2. Ένα μέλος του Διοικητικού Συμβουλίου το οποίο 
ορίζεται από τη μειοψηφία του Δημοτικού Συμβουλίου 
με τον αναπληρωτή του. 

3. Ένας δημότης ή κάτοικος με ανάλογη επαγγελμα¬ 
τική ή κοινωνική δράση με τον αναπληρωτή του. 

4. Ένας εκπρόσωπος των γονέων των παιδιών που 
φιλοξενούνται στο Νομικό Πρόσωπο, ο οποίος υποδει¬ 
κνύεται με τον αναπληρωτή του από τη Γενική Συνέ¬ 
λευση των Γονέων. 

5. Ένας εκπρόσωπος των εργαζομένων με τον ανα¬ 
πληρωτή του, εφόσον απασχολούνται στο ΝΠΔΔ πε¬ 
ρισσότερα από 10 άτομα, ο οποίος υποδεικνύεται από 
τη Γενική Συνέλευση των τακτικών υπαλλήλων εντός 
προθεσμίας 15 ημερών από τότε που θα αποσταλεί 
η σχετική πρόσκληση. Σε περίπτωση που υπηρετούν 
λιγότερα από 10 άτομα τότε το Δημοτικό Συμβούλιο 
ορίζει ένα δημότη ή κάτοικο με ανάλογη επαγγελματική 
ή κοινωνική δράση με τον αναπληρωτή του. 

Μετά τον ορισμό των μελών το Δημοτικό Συμβούλιο 
εκλέγει από τα μέλη του αυτά τον Πρόεδρο και τον 
Αντιπρόεδρο του Διοικητικού Συμβουλίου. Στην περί¬ 
πτωση που μέλος έχει ορισθεί από το Δημοτικό Συμ¬ 
βούλιο ο Δήμαρχος, αυτός αυτοδικαίως καθίσταται και 
Πρόεδρος του Διοικητικού Συμβουλίου. 

Η θητεία των μελών του Διοικητικού Συμβουλίου και 
του Νομικού Προσώπου ορίζεται με απόφαση του Δη¬ 
μοτικού Συμβουλίου και λήγει πάντοτε με την εγκατά¬ 
σταση του νέου Διοικητικού Συμβουλίου. Τα μέλη του 
Δ.Σ. μπορούν να αντικατασταθούν κατά τη διάρκεια 

της θητείας τους με απόφαση του Δημοτικού Συμβου¬ 
λίου για σοβαρό λόγο που ανάγεται στην άσκηση των 
καθηκόντων τους. 

Επίσης στην παρ. 4. ΠΟΡΟΙ 

Στο εδάφιο ε) στη φράση πρόσοδοι από ίδια περι¬ 
ουσία προστίθεται «έσοδα από τη συμμετοχή τους σε 
προγράμματα». 

Κατά τα λοιπά ισχύει η υπ’αριθμ. 18812/18.9.2001 απόφα¬ 
ση του Γενικού Γραμματέα της Περιφέρειας Κρήτης. 


Με την παρούσα δεν προκαλείται επιπλέον δαπάνη σε 
βάρος του προϋπολογισμού του Δήμου Ν. Καζαντζάκη 
για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 20 Μαρτίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

